83.		Žiadosť o náhradu škody utrpenej pri odvracaní škody
			(§ 194 ZP)
Ján Hladký, Hlinská ul. č. 2, 010 01 Žilina
ABC, s.r.o. 
Ružová ul. č. 10, 010 01 Žilina
Žilina 5. 4. 2022
Vec:	Žiadosť o náhradu škody utrpenej pri odvracaní škody
Som u Vás zamestnaný na základe pracovnej zmluvy zo dňa 1. 1. 2022 vo funkcii colný deklarant. 
Dňa 2. 4. 2022 som pomáhal pri hasení požiaru, ktorý vypukol v susednej kancelárii, aby som tak zabránil ďalším hroziacim škodám. Pri odvracaní škody hroziacej zamestnávateľovi došlo k zničeniu mojich hodiniek v hodnote 120 eur. 
Prikladám doklad o nákupe hodiniek a žiadam o náhradu škody v horeuvedenej výške. 
Ján Hladký
Príloha
–	Doklad o nákupe hodiniek
Poznámka
Zamestnanec, ktorý pri odvracaní škody hroziacej zamestnávateľovi utrpel vecnú škodu, má voči nemu nárok na jej náhradu a na náhradu účelne vynaložených nákladov. Tento nárok však nemá, ak nebezpečenstvo sám vyvolal.
Uvedený nárok má aj zamestnanec, ktorý takto odvracal nebezpečenstvo hroziace životu alebo zdraviu, ak by za škodu zodpovedal zamestnávateľ. Ak utrpel škodu na zdraví, posudzuje sa táto škoda ako pracovný úraz (§ 194 ZP).